CELEX: 62017TN0809
Language: lv
Date: 2017-12-07 00:00:00
Title: Lieta T-809/17: Prasība, kas celta 2017. gada 7. decembrī – Intercontact Budapest/CdT

26.2.2018   
            
            
               LV
            
            
               Eiropas Savienības Oficiālais Vēstnesis
            
            
               C 72/37
            
         Prasība, kas celta 2017. gada 7. decembrī – Intercontact Budapest/CdT
   
   (Lieta T-809/17)
   (2018/C 072/48)
   Tiesvedības valoda – ungāru
   
      Lietas dalībnieki
   
   
      Prasītāja: Intercontact Budapest Fordító és Pénzügyi Tanácsadó Kft. (Budapešta, Ungārija) (pārstāve: É. Subasicz, advokāte)
   
      Atbildētājs: Eiropas Savienības iestāžu Tulkošanas centrs (CdT)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               galvenokārt – noteikt, vai katram pretendentam piešķirtā novērtējuma punktu summa ir pareiza, pamatojoties uz iesniegto piedāvājumu salīdzinājumu, un vai ir ievēroti vienlīdzīgas attieksmes, nediskriminācijas, samērīguma un pārskatāmības principi;
            
         
               —
            
            
               pakārtoti – atcelt atbildētāja 2017. gada 10. jūlija lēmumu par publiskā iepirkuma procedūru FL/GEN 16-01 un FL/GEN 16-02 rezultātiem;
            
         
               —
            
            
               tam pakārtotāk – atcelt minētās publiskā iepirkuma procedūras;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatojumam prasītāja izvirza četrus pamatus:
   
               1.
            
            
               Ar pirmo pamatu prasītāja apgalvo, ka ir pārkāpti vienlīdzīgas attieksmes, nediskriminācijas, samērīguma un pārskatāmības principi, jo pretendentu vērtēšanu publiskā iepirkuma procedūrās atbildētājs veica atšķirīgi, katrā procedūrā atšķirīgi vērtējot identiskas darbības (1).
            
         
               2.
            
            
               Ar otro pamatu prasītāja apgalvo, ka atbildētājs ir ļaunprātīgi izmantojis pilnvaras, nepaziņodams prasītājai publiskā iepirkuma procedūrās prasīto informāciju (2).
            
         
               3.
            
            
               Ar trešo pamatu prasītāja apgalvo, ka ir pārkāpta prasība par pārskatāmību publiskā iepirkuma procedūrās, jo atbildētājs procedūras rezultātus Oficiālajā Vēstnesī publicēja tikai novēloti un neietverot visu Savienības direktīvā prasīto informāciju (3).
            
         
               4.
            
            
               Ar ceturto pamatu prasītāja apgalvo, ka atbildētājs ir pārkāpis Direktīvu par publisko iepirkumu, nepaziņojot prasības celšanas termiņus un tādējādi ierobežojot iespēju celt prasību (4).
            
         
      (1)  Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.) preambulas 1. un 90. apsvērums.
   
      (2)  Eiropas Parlamenta un Padomes Regulas (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV 2012, L 298, 1. lpp.) 113. pants.
   
      (3)  Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.) 50. pants.
   
      (4)  Eiropas Parlamenta un Padomes Direktīvas 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.) V pielikuma D daļas 16. punkts.